Source: http://www.corcentrum.sk/o-nas/
Timestamp: 2020-05-30 10:30:49+00:00
Document Index: 6480455

Matched Legal Cases: ['§ 63', '§ 3', '§ 4', '§ 45', '§ 63', '§ 47', '§ 12']

COR centrum, n.o. - Späť k zdravému životu
Späť k zdravému životu
V živote má všetko svoj význam. Všetky „ZA“ aj „PROTI“, „KLADY“ aj „ZÁPORY“. Treba len hľadať zmysel v tom, čo nám je ponúkané a podľa toho si stanoviť svoje hodnoty žitia. Hľadať východisko zo zlých situácií a v šťastných momentoch si uvedomovať, že náš „ŽIVOT má predsa len ZMYSEL“ a to čo žijeme je vlastne čas, ktorý už nikdy nevrátime späť. A preto sa tešme z každodenného momentu nášho života a dajme si možnosť vrátiť sa na našu správnu životnú cestu.
COR centrum n. o. je resocializačné stredisko, ktoré vykonáva opatrenia v súlade so Zákonom NR SR č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov.
Resocializačné stredisko sa podľa tohto zákona zriaďuje za účelom aktivizovania vnútorných schopností detí a plnoletých fyzických osôb na prekonanie psychických dôsledkov, fyzických dôsledkov a sociálnych dôsledkov drogových závislostí, alebo iných závislostí a na opätovné zapojenie sa do života v prirodzenom prostredí.
Akreditáciu na vykonávanie opatrení sociálnoprávnej ochrany detí a sociálnej kurately udeľuje Ministerstvo práce, sociálnych vecí a rodiny Slovenskej republiky podľa § 63 Zákona NR SR č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov.
Rozhodnutie o udelení akreditácie /chronologicky/:
12280/2006-I/21AK
7725/2011-I/25AK
10283/2012-I/25AK
18463/2013-M_OSSODRAK
6970/2014-M_OSSODRAK
Opatrenia sociálnoprávnej ochrany detí a sociálnej kurately, na ktoré má COR centrum n. o. akreditáciu:
opatrenia sociálnoprávnej ochrany a sociálnej kurately podľa § 3 a § 4 ods. 1 písm. d) a ods. 5 v zariadení § 45 zákona o sociálnoprávnej ochrane detí a o sociálnej kuratele,
opatrenia v zariadení resocializačné stredisko podľa § 63 zákona o sociálnoprávnej ochrane detí a o sociálnej kuratele, ktoré sa zriaďuje na účel aktivizovania vnútorných schopností detí a plnoletých fyzických osôb na prekonanie psychických dôsledkov, fyzických dôsledkov a sociálnych dôsledkov drogových závislostí, alebo iných závislostí a na zapojenie sa do života v prirodzenom prostredí,
resocializačné stredisko vykonáva svoju činnosť podľa § 47 ods. 3 písm. a) 1-4, 8, 10-13 bodu, písm. b)2-4 bodu, písm. c) 1, 3-5 bodu, písm. d) 1-2 a ods. 4 písm. c) zákona o sociálnoprávnej ochrane detí a o sociálnej kuratele výchovné opatrenia podľa § 12 ods. 1 písm. c) zákona o sociálnoprávnej ochrane detí a o sociálnej kuratele.
COR centrum n. o. opätovne úspešne obhájilo svoju činnosť a bola mu udelená akreditácia na ďalších päť rokov.
Náše postupy boli ocenené certifikátom ISO 9001:2008
V prípade, ak ste závislý, máte závislého príbuzného alebo máte podozrenie na závislosť u niekoho z Vášho okolia, prosím neváhajte nás kontaktovať.
Radi Vám zodpovieme akékoľvek otázky týkajúce sa problematiky závislosti, liečby, resocializácie alebo prevencie.
Náš odborne vyškolený personál je Vám plne k dispozícii na emailových adresách a telefónnych číslach.
V prípade záujmu o konzultácie nás neváhajte navštíviť i osobne po predchádzajúcej dohode.
Ak máte záujem, môžete nám pomôcť materiálnym alebo potravinovým darom.
Budeme radi nielen my ale predovšetkým naši klienti, ktorým podávame pomocnú ruku v spoločnom boji proti návykovým látkam.
V prípade záujmu nám môžete darovať 2% z Vašich daní.
Na stiahnutie: Potvrdenie...
Na stiahnutie: Vyhlásenie...
Návštevy dnes: 5
Návštevy včera: 13
Janka Jesenského 889/2 Krupina
0948 041 532
Copyright © 2020 COR centrum n. o. | Powered by HOSTZONE
Používame cookies aby sme pre vás zabezpečili ten najlepší zážitok z našich webových stránok.OkZásady používania súborov cookie